EkBass/fiwiki-20250220-pages-articles huggingface dataset:
Akropolis-ralli 1994

Akropolis-ralli 1994 (viralliselta nimeltään 41. Acropolis Rally) oli rallin maailmanmestaruussarjan kilpailu kaudella 1994. Kilpailu järjestettiin 29.-31\. toukokuuta 1994. Kilpailu oli kauden viides ja erikoiskokeiden yhteispituus oli . Kilpailuun lähti 88 autokuntaa, joista 36 pääsi maaliin. Maaliin päässeistä vain 11 selvisi ilman aikasakkoja. Colin McRae hylättiin kilpailusta tuulilasiin liittyvän kiistan vuoksi. McRaen auton nokkapelti nousi pystyyn rikkoen tuulilasin koska nokkapellin kiinnitystä ei oltu laitettu kunnolla kiinni FIA:n tehtyä tarkastuksen autoihin. McRae sai järjestäjiltä luvan vaihtaa tuulilasi seuraavan erikoiskokeen lähdössä, mutta auto oli sijoitettu siten, etteivät muut kilpailijat päässeet reitille 29 minuuttia kestäneen vaihdon aikana. McRae pääsi ensimmäisenä autona reitille, mutta hänelle päätettiin antaa 14 ja puoli minuuttia aikasakkoa. Tallit ja järjestäjät kiistelivät rangaistuksesta ja päätyivät siihen, että McRae ei saa rangaistusta, mutta hänen hylätään epäurheilijamaisesta käytöksestä, koska oli estänyt muita autoja. Mekaanikkojen mukaan oli kuitenkin lopulta kuljettajan vastuulla tarkistaa nokkapellin kiinnitys ja auton turvallinen ajaminen. == Tulokset == Sija Kuljettaja Kartanlukija Auto Aika Ero 1 Carlos Sainz Luis Moya Subaru Impreza 555 6:36.38 0.0 2\. Armin Schwarz Klaus Wicha Mitsubishi Lancer Evo II 6:40.39 +4.01 3\. Juha Kankkunen Nicky Grist Toyota Celica Turbo 4WD (ST185) 6:42.31 +5.53 4\. Alessandro Fiorio Vittorio Brambilla Lancia Delta HF Integrale 6:50.58 +14.20 5\. Ari Vatanen Fabrizia Pons Ford Escort RS Cosworth 6:52.03 +15.25 6\. Malcolm Wilson Bryan Thomas Ford Escort RS Cosworth 6:59.25 +22.47 7\. Yoshio Fujimoto Arne Hertz Toyota Celica Turbo 4WD (ST185) 7:09.30 +32.52 8\. Armodios Vovos Kóstas Fertakis Lancia Delta HF Integrale 7:19.15 +42.37 9\. Emil Triner Jiří Klíma Škoda Favorit 136L 7:37.02 +1:00.24 10\. Pavel Sibera Petr Gross Škoda Favorit 136L 7:37.46 +1:01.08 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM- rallikausi 1994 Luokka:Akropolis-ralli
Olympiakylä (Muurame)

Olympiakylä on omakotialue Muuramen Kinkomaalla. Se on saanut nimensä siitä, että sen ensimmäiset talot rakennettiin Helsingin olympialaisten aikaan vuonna 1952. Alueella on vain muutama talo, mutta vuonna 2023 Muuramen kunta julkisti suunnitelman, jonka mukaan aluetta tullaan laajentamaan huomattavasti. Sinne voi tulla jopa 146 tonttia. Suunnittelualueeseen kuuluu myös idempänä sijaitseva Juurakon asuinalue, jonka nykyinen asemakaava on vuodelta 1965. == Lähteet == Luokka:Muuramen kylät ja alueet
Adania Shibli

Adania Shibli (s. 1974) on palestiinalainen kirjailija. Shiblin vuonna 2017 ilmestynyt kirja Tafsil thanawi oli tarkoitus palkita Frankfurtin kirjamessuilla lokakuussa 2023 Litteraturpreis-palkinnolla. Hamasin lokakuisen iskun vuoksi palkitsemisesta vastaava Litprom-ryhmä siirsi jakotilaisuutta, mikä herätti runsaasti vastalauseita. Alkuperäisessä ilmoituksessaan Litprom totesi, että se oli tehnyt palkinnon lykkäämisen ”yhteisenä päätöksenä” kirjailijan kanssa. Shiblin edustaja kertoi kuitenkin Guardianille, että päätöstä ei tehty Shiblin suostumuksella ja että jos seremonia olisi pidetty, hän olisi käyttänyt tilaisuutta hyväkseen pohdiskellakseen kirjallisuuden roolia näinä julmina ja tuskallisina aikoina. Tositapahtumiin perustuvan, israelilaisten sotilaiden 1949 tekemästä beduiinitytön raiskaamisesta ja murhaamisesta kertovan kirjan palkitseminen sai jo aiemmin yhden palkintolautakunnan jäsenen irtisanoutumaan. == Koulutus == Shibli väitteli tohtoriksi Itä-Lontoon yliopistossa media- ja kulttuurintutkimuksen alalta, ja hän oli postdoc-tutkijana Institute for Advanced Studyssa Berliinissä. Shibli on opettanut muun muassa Nottinghamin yliopistossa ja Birzeitin yliopistossa. == Tuotanto == Shibli on kirjoittanut romaaneja, näytelmiä, novelleja ja kertovia esseitä, joita on julkaistu useissa antologioissa, taidekirjoissa sekä kirjallisuus- ja kulttuurilehdissä eri kielillä. Hänet on palkittu kahdesti Qattan Young Writer's Award-Palestine -palkinnolla vuonna 2001 romaanistaan Masaas ja vuonna 2003 romaanistaan Kulluna Ba'id bethat al Miqdar aan el-Hub. Vuonna 2017 ilmestynyt kirja Tafsil Thanawi on hänen viimeisin romaaninsa. ==Lähteet== ==Aiheesta muualla== Luokka:Palestiinalaiset kirjailijat Luokka:Vuonna 1974 syntyneet Luokka:Elävät henkilöt
Arvo Suutari

Arvo Aleksanteri Suutari (s. 25. syyskuuta 1928 Koivisto) on suomalainen eläköitynyt puutarhuri, yrittäjä ja yritysjohtaja, joka on saanut kauppaneuvoksen arvonimen. Viitattu 19.10.2023. Suutarin isä oli laivuri, maanviljelijä Konsta Suutari. Arvo Suutari kävi kansakoulun ja oli puutarhaharjoittelija Suomessa 1952–1953, Ruotsissa 1954, Tanskassa 1955 ja Hollannissa 1956. Hän oli maataloustöissä Kivimäen tilalla Kymissä vuodesta 1947 ja Veljekset Suutari Kauppapuutarhan hallinto-, markkinointi- ja investointien suunnittelutehtävissä 1952–1976. Arvo ja Kyösti Suutarin Myyntikonttori Ky:n osakas Suutari oli 1965–1976 ja Arvo Suutari Oy:n, vuodesta 1979 Ruusutarhat Arvo Suutari Oy, toimitusjohtaja 1976–2000. Hän on ollut myös osakas Suutarin Kukka Ky:ssä, vuodesta 1988 Suutarin Kukka Oy, Kukkatukku Suutari Oy:ssä, Siemen Oy:ssä, Siemen Trading Oy:ssä, Finnplant Oy:ssä ja Kausala Wood Ltd:ssä. Ruusunviljelyn uranuurtajana tunnetulla Suutarilla on lisäksi ollut useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1989. Veljekset Suutari Kauppapuutarha sai valtakunnallisen yrittäjäpalkinnon 1973 ja Suutari itse Vuoden liikemies -palkinnon 1986.Evakko Arvo Suutari rakensi puutarhaimperiumin tyhjästä – 95-vuotias kauppaneuvos hoitaa yhä tammimetsäänsä Valkealassa. Kouvolan Sanomat, 30.9.2023.Kouvolalainen Markku Suutari saatteli lähes 50-vuotiaan perheyrityksensä Ruusutarhat konkurssiin – Vuotta myöhemmin hän aloitti uuden bisneksen. Kouvolan Sanomat, 28.6.2018. == Lähteet == Luokka:Suomalaiset puutarhurit Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1928 syntyneet Luokka:Elävät henkilöt
Mehamn

Mehamn on taajama Gamvikin kunnassa Finnmarkin läänissä Norjassa ja kuntansa hallinnollinen keskus. Taajaman pinta-ala on 0,6 neliökilometriä ja asukasluku 692 vuonna 2022. Mehamnin tärkein elinkeino on kalastus. ==Kuvia== Mehamn- lufthavn.jpg|Mehamnin lentoasema Church of Mehamn 01.jpg|Mehamnin kirkko Mehamn, Finnmark, Norway 2011 01.JPG|Gamvikin kunnantalo ==Lähteet== ==Aiheesta muualla== Luokka:Norjan taajamat Luokka:Gamvik
Mehamnin lentoasema

Mehamnin lentoasema () sijaitsee Gamvikin kunnassa Norjan pohjoisosassa. Se avattiin vuonna 1974. ==Onnettomuudet== Vuonna 1982 Mehamniin matkalla ollut Widerøen matkustajalentokone syöksyi maahan Omgangissa ja kaikki 15 koneessa ollutta menehtyivät. ==Lähteet== ==Aiheesta muualla== Luokka:Finnmarkin läänin lentoasemat Luokka:Gamvik
Widerøen lento 933

Widerøen lento 933 oli Widerøen matkustajalento Norjan Berlevågista Mehamniin 11. maaliskuuta 1982. DHC 6 Twin Otter -tyyppinen kone syöksyi maahan Omgangissa. Onnettomuudessa menehtyivät kaikki 15 koneessa ollutta. Koneen hylky löytyi kaksi päivää kestäneen etsinnän jälkeen, mutta yksi uhreista jäi kateisiin. Onnettomuustutkintakomissio ei pystynyt vahvistamaan varmaa syytä onnettomuudelle, mutta todennäköisimpänä pidetään teknistä vikaa. Tapahtuma- aikaan lähistöllä oli käynnissä Naton harjoitus, ja mediassa sai paljon huomiota teoria, että brittiläinen hävittäjä olisi törmännyt koneeseen. Monet silminnäkijät kertoivat nähneensä matalalla lentäneen Harrier-koneen alueella, vaikka virallisen tiedon mukaan näin ei ollut. Vuonna 2002 NRK esitti dokumenttiohjelman, jossa esiin nousi uusia silminnäkijöitä. Tämän seurauksena suurkäräjät tilasi uuden tutkinnan, mutta vajaat kolme vuotta myöhemmin valmistuneessa raportissa ei annettu tukea hävittäjäteorialle. Map Widerøe Flight 933.png|Onnettomuuskartta. "Vrak" osoittaa hylyn paikan. Yhtenäinen viiva on tutkahavainto lentokoneen reitistä. CF-104 searching for Widerøe Flight 933 b.png|CF-104-hävittäjä etsimässä turmakonetta. Widerøe Flight 933 vertical stablizer 2.png|Turmakoneen sivuvakaaja. ==Lähteet== Luokka:Lento- onnettomuudet Norjassa Luokka:Vuoden 1982 lento-onnettomuudet Luokka:Gamvik
Andreas Bjelland Eriksen

Andreas Bjelland Eriksen (s. 23. maaliskuuta 1992) on norjalainen työväenpuolueen poliitikko ja Norjan nykyinen ilmasto- ja ympäristöministeri lokakuusta 2023. Hän on koulutukseltaan ekonomi Norjan kauppakorkeakoulusta ja kotoisin Stavangerista. Eriksen on yksi Utøyan joukkoampumisesta selviytyneistä. ==Lähteet== ==Aiheesta muualla== * Andreas Bjelland Eriksen Norjan suurkäräjien verkkosivuilla * Andreas Bjelland Eriksen Norjan hallituksen verkkosivuilla Luokka:Norjan ympäristöministerit Luokka:Vuonna 1992 syntyneet Luokka:Elävät henkilöt
Slettnesin majakka

Slettnesin majakka () on maailman pohjoisin mantereella sijaitseva majakka Gamvikin kunnassa Norjassa. Majakka perustettiin vuonna 1905, automatisoitiin 1986 ja jätettiin miehittämättömäksi 2005. ==Lähteet== ==Aiheesta muualla== Luokka:Norjan majakat Luokka:Gamvik
Becket (elokuva)

Becket on brittiläinen historiallinen draamaelokuva vuodelta 1964. Sen on ohjannut Peter Glenville ja käsikirjoittanut Edward Anhalt. Elokuvan tuotti Hal B. Wallisin tuotantoyhtiö Hal Willis Productions ja levittäjänä toimi Paramount Pictures. Elokuva oli ehdolla kahteentoista eri Oscar-palkintoon ja voitti lopulta Parhaan sovitetun käsikirjoituksen Oscar-palkinnon vuonna 1965. Elokuva perustuu Jean Anouilh'n kirjoittamaan näytelmään Becket eli Jumalan kunnia vuodelta 1959. Thomas Becketistä tulee Canterburyn arkkipiispa ja kuningas Henrik II:n lordikansleri. Arkkipiispan ja kuninkaan välille syntyy jännitteitä, kun Becket astuu kirkon puolelle. Tämän seurauksena vanhoista liittolaisista tulee vihollisia toisilleen. == Rooleissa == == Vastaanotto == Rotten Tomatoesin kriitikoista 75% antoi elokuvalle positiivisen vastaanoton. Yli viiden tuhannen yleisöäänen perusteella 87% yleisöstä antoi myönteisen vastaanoton. == Lähteet == Luokka:Vuoden 1964 brittiläiset elokuvat Luokka:Brittiläiset historialliset elokuvat Luokka:Paramount Picturesin elokuvat Luokka:Elokuvat uskonnoista
Calistrat Cuțov

Calistrat Ilie Cuțov (s. 10. lokakuuta 1948, Smârdanul-Nou, Brăila, Romania) on entinen romanialainen nyrkkeilijä ja myöhemmin nyrkkeilyvalmentaja. Hän saavutti nyrkkeilyurallaan olympiapronssia vuonna 1968 ja kolme EM-mitalia, joista vuonna 1969 Euroopan mestaruuden. Syntyjään Calistrat Cuțov on Romanian lipovaaneja eli Romanian venäjänkielisestä vähemmistöstä. Hän aloitti nyrkkeilyuransa jo 1960-luvun alussa synnyinkaupungissaan Brăilassa, josta muutti myöhemmin Bukarestiin edustaen sikäläistä Dynamoa. Ensimmäiset Romanian mestaruutensa hän otti kevyessä sarjassa (alle 60 kg) vuosina 1968 ja 1969, jonka jälkeen hän siirtyi sarjaa ylemmäs (alle 63,5 kg) voittaen kuusi maansa mestaruutta keskisarjassa ja vuonna 1975 mestaruuden sarjassa alle 67 kg. Kansainväliseen menestykseen Cuțov nousi jo vuoden 1968 Mexikon olympialaisissa, jossa hän otti pronssia kevyessä sarjassa voitettuaan pistein ensin Suomen Erik Nikkisen ja sen jälkeen Marokon Mongi Lahdhilin ja Bulgarian Stoyan Pilichevin. Välierässä Cuțov koki tappion Yhdysvaltain Ronald W. Harrisille. Seuraavina vuosina hän saavutti lisää kansainvälistä menestystä. Hän saavutti kevyen sarjan Euroopan mestaruuden kotikisoissaan kesäkuussa 1969 voitettuaan ensin Länsi-Saksan Peter Schweden, Jugoslavian Zvonimir Vujinin ja välierässä Neuvostoliiton Sergei Lomakinin. Loppuottelussa tuli vastaan jälleen Bulgarian Pilichev, jonka hän voitti pistein. Samana vuonna hän voitti myös Balkanin mestaruuden. Kaksi vuotta myöhemmin Madridin EM-kisoissa Cuțov kilpaili sarjaa ylempänä edeten loppuotteluun, jossa koki pistetappion Itä- Saksan Ulrich Beyerille. Sitä ennen hän oli kukistanut Neuvostoliiton Suren Kazarjanin, Bulgarian Petar Stoychevin ja Tanskan Erik Sivebaeckin. Seuraavan vuoden Münchenin olympialaisissa Cuțov putosi toisella kierroksella tappiolla Thaimaan Srisook Buntoeta vastaan. Seuraavan vuoden EM-kisat jäivät Cuțovilla väliin, mutta hän oli mukana Kuuban Havannassa elokuussa 1974 järjestetyissä 1. MM-kisoissa, joissa hän voitti ensin Puolan Bogdan Gajdan, mutta hävisi seuraavalle kierroksella Bulgarian Vladimir Koleville. Viimeisen EM-kisansa Cuțov otteli Itä-Saksan Hallessa kesäkuussa 1977, joissa hän kahden voiton jälkeen hävisi välierissä Puolan Gajdalle pistein saaden näin 3. EM-mitalinsa eli pronssisen. Päätettyään oman aktiiviuransa 398 amatöriottelun ja niissä 11 tappion jälkeen hän jatkoi vuodesta 1981 nyrkkeilyvalmentajana. Hänen valmentamiinsa kuului mm. Daniel Dumitrescu. Hänen veljensä Simion Cuțov oli myös olympialaisissa, MM-kisoissa ja EM-kisoissa menestynyt nyrkkeilijä 1970-luvulla. == Lähteet == Luokka:Romanialaiset nyrkkeilijät Luokka:Romanialaiset olympiamitalistit Luokka:Nyrkkeilyvalmentajat Luokka:Vuonna 1948 syntyneet Luokka:Elävät henkilöt
Veeti Kokko

Veeti Kokko (s. 24. heinäkuuta 2003) https://www.pesistulokset.fi/pelaaja/10087#tab:1 on suomalainen pesäpalloilija. Kokko on Superpesiksessä pelaavan Sotkamon Jymyn sopimuspelaaja, mutta pelaa kaudella 2025 lainasopimuksella Alajärven Ankkureissa. Kokon sopimus Sotkamon Jymyn kanssa on voimassa kauden 2027 loppuun saakka. Kokko aloitti kauden 2024 lainasopimuksella Seinäjoen JymyJusseissa, mutta palasi 11 ottelun jälkeen takaisin Sotkamon Jymyyn. https://www.superjymy.fi/samuel-huotari-ja-veeti-kokko-lainalle-jymyjusseihin/ Kauden päätteeksi Kokko voitti Sotkamon Jymyn paidassa uransa ensimmäisen suomenmestaruuden. Kokon kasvattajaseura on Ykköspesiksessä pelaava Oulun Lippo, josta hän siirtyi syksyllä 2023 Sotkamon Jymyyn. https://yle.fi/a/74-20052017 Kaudella 2024 Kokko valittiin Vuoden tulokkaaksi. https://www.superpesis.fi/ajankohtaista/saaga-angelia-raudasojan- taysosumakausi-huipentui-valintaan-vuoden-pesapalloilija Superpesiksessä Kokko on pelannut 31 runkosarjan ottelua. Näissä otteluissa hän on lyönyt 3+33=36 juoksua, tuonut 9 juoksua ja kerännyt 90 kärkilyöntiä. Superpesiksen pudotuspeleissä Kokko on pelannut 3 ottelua, joissa hän on kerännyt 3 kärkilyöntiä. Ykköspesiksessä Kokko on pelannut 31 runkosarjan ottelua, joissa hän on lyönyt 1+26=27 juoksua, tuonut 16 juoksua ja kerännyt 104 kärkilyöntiä. Ykköspesiksen pudotuspeleissä Kokko on pelannut 3 ottelua, joissa hän on lyönyt yhden juoksun, tuonut yhden juoksun ja kerännyt 8 kärkilyöntiä. Tilastot päivitetty 17.11.2024 == Lähteet == Luokka:Suomalaiset pesäpalloilijat Luokka:Vuonna 2003 syntyneet Luokka:Elävät henkilöt
Huutokaupat.com

Huutokaupat.com on suomalainen verkkohuutokauppa. Sivustolla käydään vuosittain noin 320 000 huutokauppaa . Vuonna 2022 yrityksen liikevaihto oli 158,1 miljoonaa euroa, josta tulosta oli 4,1 miljoonaa euroa. Sivustolla julkaistaan yritysten ja kuluttajien myynti-ilmoituksia ilmoitusmaksua vastaan. Huutokaupat.com vastaa kaupan osapuolena reklamaatioista sekä ostajien ja myyjien välisestä maksuliikenteestä. Palveluun tunnistaudutaan suomalaisilla pankkitunnuksilla. Rekisteröityneet käyttäjät voivat jättää tarjouksia myytäviin kohteisiin. Huutokaupat.comin toimisto sijaitsee Helsingissä. Huutokaupat.comissa työskenteli 80 ihmistä vuoden 2022 lopussa. == Kysyntä ja käyttömäärät == Vuonna 2023 Huutokaupat.com-sivustolla vieraili kuukausittain yli 1,1 miljoonaa uniikkia käyttäjää ympäri Suomen. Kävijät viettivät sivustolla aikaa keskimäärin 9 minuuttia ja 16 sekuntia, mikä on enemmän kuin muissa tutkimuksen verrokkisivustoilla. == Omistus == Huutokaupat.comin taustalla palvelua ylläpitää ja kehittää Mezzoforte Oy. Mezzoforte on vuonna 2005 perustettu osakeyhtiö, jonka omistajuuden jakavat suomalainen pääomasijoitusyhtiö Vaaka Partners sekä yksityiset osakkeenomistajat. == Lähteet == == Aiheesta muualla == * Huutokaupat.com Luokka:Verkkohuutokaupat Luokka:Suomalaiset verkkokaupat
Muuranlammi

Muuranlammi voi tarkoittaa seuraavia: * Muuranlammi, lampi Mänttä-Vilppulassa * Muuranlammi, lampi Ylöjärvellä
Julmajärvi

Julmajärvi voi tarkoittaa seuraavia: * Julmajärvi, lampi Keuruulla * Julmajärvi, järvi Posiolla * Julmajärvi, järvi Savonlinnassa
Gleb Nikitin

Gleb Sergejevitš Nikitin (, s. 24. elokuuta 1977, Leningrad) on venäläinen poliitikko ja valtiomies, joka on toiminut Nižni Novgorodin alueen kuvernöörinä syyskuusta 2018. Hän kuuluu Yhtenäinen Venäjä -puolueeseen. ==Lähteet== Luokka:Venäjän federaation kuvernöörit ja aluejohtajat Luokka:Vuonna 1977 syntyneet Luokka:Elävät henkilöt
Nengón

Nengón on kuubalainen musiikkilaji ja tanssi. Kuubassa sitä on soitettu lähinnä Kuuban eteläisen itä-osan (Oriente) alueella. Lapidus, B: "Origins of Cuban Music and Dance. Changüí." Scarecrow Press, sivu 96. ==Historia== Nengónin tarkkaa syntyaikaa ei tiedetä. Historia alkaa kuitenkin 1800-luvun puolelta. ==Kokoonpano== Benjamin Lapiduksen kirjassa esitetään Gómez ja Sanchezin jako neljään kehitysvaiheeseen Nengón-yhtyeen kehityksessä: # Ensimmäisen vaiheen (1800-luku) soittimia olivat tingotalango eli tumbandera, bassoääniä tuottava soitin. Se rakennetaan tekemällä maahan kuoppa ja taivuttamalla puinen varsi, josta lähtee metallinen lanka maahan. Kuopan päälle tehdään vielä kansi esim. nahasta. Bassoääniä saadaan aikaiseksi kieltä näpäyttämällä ja äänen korkeutta voidaan muuttaa toisella kädellä langan soivaa pituutta säätelemällä. Tumbanderan lisäksi muut soittimet olivat tiple (pieni kolmikielinen kitaran tyyppinen soitin), guayo, bongó de monte ja quijada (muulin tai hevosen leukaluusta tehty lyömäsoitin). # Toinen vaihe (1900-1950) botijuela eli botija (saviruukku, jonka kylkeen tehdystä reiästä puhaltamalla muodostettiin bassoääniä), tres, guayo, bongó de monte, satunnaisesti claves eli rytmikapulat. # Kolmas vaihe (1950-1994) marímbula, tres, guayo, bongó de monte, marakassit. # Neljäs vaihe (1994-) kontrabasso, tres, kitara, guayo, güíro, bongorummut (tai timbales), marakassit, klavepalikat, huilu ja trumpetti. Lapidus, B: "Origins of Cuban Music and Dance. Changüí." Scarecrow Press, sivu 98. ==Nengónin variaatioita== Nengón levisi eri alueille Kuuban eteläistä itäosaa ja sille on kehittynyt niissä erilaisia variaatioita. Lapidus mainitsee mm. seuraavia: Nengón-Manajú, Nengón-Serrano, Nengón de Cuenca del Cauto ja Nengón de Toa. Lapidus, B: "Origins of Cuban Music and Dance. Changüí." Scarecrow Press, sivu 99. Grupo Changüí de Guantanamon levyllä "¡Ahora sí! Changüí y cumbancha" (Siboney LD-274) ensimmäinen kappale on Nengón de Changüí, joka kertoo myös Nengónin läheisestä suhteesta Changüí-musiikkiin. == Katso myös == * Son * Kuubalainen rumba * Changüí ==Lähteet== * ===Viitteet=== Luokka:Kuuban musiikki
Pukkilan pappila

Pukkilan pappila () on Uudellamaalla Pukkilan kunnassa sijaitseva pappila eli papin tai kirkkoherran virka-asunto. Vuonna 1785 valmistuneen pappilan omistaa Pukkilan seurakunta. Pappilassa sijaitsee seurakunnan toimitiloja, kuten kirkkoherranvirasto ja taloustoimisto. Lisäksi pappilan tiloja vuokrataan juhlatiloiksi. Tyylisuunnaltaan Pukkilan pappila edustaa kustavilaista tyyliä. Pukkilan ensimmäinen pappila valmistui 1702. Nykyinen pappila on järjestyksessä toinen, ja se on kunnostettu vuonna 2010. Pappilan ympärillä on omenapuutarha. == Lähteet == Luokka:Pukkilan rakennukset ja rakennelmat Luokka:Suomen 1700-luvulla rakennetut rakennukset ja rakennelmat Luokka:Suomen pappilat
Ossi Virta

Ossi-Pekka Juhani Virta (s. 9. heinäkuuta 1988) on suomalainen jalkapallovalmentaja. Hän on toimi kauden 2024 loppuun asti apuvalmentajana Veikkausliiga-joukkue HJK:ssa. Hän toimi myös lyhyesti HJK:n päävalmentajana keväällä 2024, kunnes joukkueen toinen valmentaja Ferran Sibila sai potkut ja Virta palasi apuvalmentajan tehtäviin. Virran kasvattajaseura on Käpylän Pallo, jossa hän aloitti pelaamisen 4-vuotiaana vuonna 1992. Hän pelasi aikuisena Kakkosta KäPan edustusjoukkueessa. Virta on työskennellyt valmentajana vuodesta 2005 lähtien. == Valmentajaura == Virta toimi vuosina 2005-2015 helsinkiläisessä Käpylän Pallossa ensin juniorivalmentajana ja sittemmin junioripäällikkönä sekä valmennuspäällikkönä. Virta toimi vuoden 2015 SJK Akatemian johtajana. Vuosina 2016-2021 hän työskenteli KTP:n organisaatiossa erilaisissa tehtävissä toimien hetken aikaa myös Ykkösessä pelaavan edustusjoukkueen päävalmentajana. Virta työskenteli vuonna 2021 Kakkosessa pelaavan KäPan päävalmentajana. Hän toimi Veikkausliigassa pelaavan FC Hakan apuvalmentajana kausina 2022-2023. Vuonna 2022 Haka sijoittui Veikkausliigassa neljänneksi ja pääsi osallistumaan UEFAn Konferenssiliigan karsintoihin. Kesällä 2023 Virta siirtyi Veikkausliiga-joukkue HJK:n apuvalmentajaksi 1,5 vuoden sopimuksella. HJK maksoi siirrosta siirtokorvauksen Hakalle Kun syksyllä 2023 HJK:n uudeksi päävalmentajaksi alun perin palkattu Ferran Sibila, ei täyttänyt Veikkausliigan lisenssivaatimuksia eikä päässyt Ruotsin jalkapalloliiton UEFA Pro -valmentajakurssille, hänet alennettiin apuvalmentajaksi tammikuussa 2024 toimittuaan päävalmentajana 12 päivän ajan. Sibilan tilalle HJK:n päävalmentajaksi nousi Virta. Hänen päävalmentajasopimuksessa luki, että sopimus kestää "siihen asti, kunnes Sibila pääsee aloittamaan Uefa Pro -koulutuksen". Sibila sai kuitenkin potkut toukokuussa 2024 ja hänen tilalleen palkattiin Toni Korkeakunnas, jonka apuvalmentajaksi Virta palasi. Virta jätti HJK:n kauden 2024 päätteeksi. == Lähteet == Luokka:Suomalaiset jalkapallovalmentajat Luokka:Vuonna 1988 syntyneet Luokka:Elävät henkilöt
Asenaftyleeni

Asenaftyleeni (C12H8) on aromaattisiin hiilivetyihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen. == Ominaisuudet, valmistus ja käyttö == Huoneenlämpötilassa asenaftyleeni on keltaista kiteistä ainetta. Yhdiste on käytännöllisesti katsoen veteen liukenematonta mutta liukenee esimerkiksi etanoliin, dietyylieetteriin ja aromaattisiin hiilivetyihin. Kuumennettaessa yhdiste muodostaa polymeerin.Roland Schmidt ym.: "Hydrocarbons", teoksessa Ullmann's Encyclopedia of Industrial Chemistry, John Wiley & Sons, New York, 2014. Asenaftyleeniä esiintyy kivihiilitervassa, josta sitä eristetään. Synteettisesti ainetta valmistetaan asenafteenista. Asenaftyleeniä käytetään väriaineiden, sähköä johtavien polymeerien, maatalouskemikaalien ja orgaanisten puolijohteiden valmistukseen. Yhdistettä käytetään lisäksi kumien hapettumisenestoaineena. == Lähteet == Luokka:Polysykliset aromaattiset hiilivedyt
MacLisp

MacLisp oli toinen Lisp-kielen päämurteista 1970-luvun alussa. MacLisp oli lähtöisin MIT:n tekoälylaboratorion Project MAC -projektista, jota rahoitti Yhdysvaltain asevoimien DARPA. Pääasiallisen kehitystyön teki Richard Greenblatt PDP-6-tietokoneelle. MacLisp paransi 1960-luvun alun LISP 1.5:n erityismuuttujien käsitettä ja virheenkäsittelyä. MacLisp esitteli funktiot, jotka voivat ottaa vaihtelevan määrän argumentteja, makrot ja taulukot. Siinä oli nopea aritmetiikka ja ensimmäinen hyvä Lisp-kääntäjä ja se korosti suoritusnopeutta. Sen pääkilpailija 1970-luvulla oli BBN LISP, myöhemmin Interlisp.https://redirect.cs.umbc.edu/courses/331/resources/papers/Brief- History-of-Lisp.pdf MacLispista oli alaspäin yhteensopiva toteutus Lisp Machine Lisp MIT:n ensimmäisille Lisp-koneille. ==Lähteet== Luokka:Lisp
Kasvisokeus

Kasvisokeus on epävirallisesti ehdotettu kognitiivisen ennakkoluulon muoto, joka laajimmillaan tarkoittaa ihmisen taipumusta jättää kasvilajit huomiotta. Kasvisokeutta ilmentyy monin tavoin, kuten: * kasvien huomaamatta jättämisessä ympäröivässä luonnossa * kasvien merkityksen tunnistamatta jättämisessä koko biosfäärille ja ihmisen asioille * filosofisessa näkemyksessä kasveista eläimiä alempiarvoisena elämänmuotona * kyvyttömyydessä arvostaa kasvien ainutlaatuisia piirteitä tai estetiikkaa. Aiheeseen liittyviä termejä ovat muun muassa kasvien laiminlyönti, eläinkeskeisyys ja eläinsovinismi.. Termin lanseerasivat kasvitieteilijät ja biologianopettajat J. H. Wandersee ja E. E. Schussler vuonna 1999 julkaisussaan ”Preventing Plant Blindness” (Kasvisokeuden ehkäiseminen) Tutkijoiden mukaan kasvien huomaamattomuuden syynä on se, että ne ovat paikallaan ja väreiltään toistensa kaltaisiaan. Toisaalta toisissa tutkimuksissa on esitetty, että kulttuuriset käytännöt vaikuttavat kasvisokeuteen. Yhdysvaltalaisessa tutkimuksessa tarkasteltiin, miten kasvit ja eläimet havaitaan käyttämällä ”näköhuomiokatkos”-menetelmää (kyky huomata toinen kahdesta nopeasti esitetystä kuvasta). Tutkimus osoitti, että osallistujat havaitsivat kuvissa tarkemmin eläimet kuin kasvit. Tutkijat ehdottivat myös mahdollisia strategioita eläinkeskeisyyden luonnehtimiseksi ja voittamiseksi. BBC:n toimittajan Christine Ronin mukaan kasvisokeus liittyy mahdollisesti liian vähäiseen luonnossa vietettyyn aikaan, jota hänen mukaansa aiheuttaa se, että kasvitieteen rahoitusta on vähennetty ja kasvitieteen kursseja järjestetty vähemmän. == Lähteet == Luokka:Bioetiikka Luokka:Kognitiiviset vinoumat
Ennezat

Ennezat on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 21 kilometriä Clermont-Ferrandin kaupungista koilliseen. Saint-Victorin ja Sainte-Couronnen kollegiaalinen romaaninen kirkko on luultavasti rakennettu 1000-luvulla. Kirkkoa rakennettiin 1200-luvulla goottilaiseksi, mutta muutostyö tehtiin lopulta vain kirkon kuoriin ja laivaan. Kirkko kuuluu ensimmäiseen vuonna 1840 julkaistuun Ranskan historiallisten monumenttien luetteloon. ==Lähteet== ==Aiheesta muualla== Luokka:Puy-de-Dômen kunnat
Filip Rogić

Filip Roberto Rogić (s. 14. kesäkuuta 1993) on ruotsalainen jalkapalloilija. Hän edustaa Ruotsin Ettanissa pelaavaa Nordic Unitedia. Suurimman osan urastaan Rogić on pelannut Ruotsin Allsvenskanissa. Viimeisimpänä hän on pelannut kolme kautta Örebro SK:ssa vuosina 2017-2020, kaksi kautta AIK:ssa vuosina 2020-2021 ja yhden kauden IK Sirius FK:ssa. HJK:hon Rogić siirtyi Thaimaan Valioliigan Buriram Unitedista kesällä 2023. Rogić on Ruotsin ja Kroatian kaksoiskansalainen. == Lähteet == Luokka:Ruotsalaiset jalkapalloilijat Luokka:Jalkapallon Suomen mestarit Luokka:Vuonna 1993 syntyneet Luokka:Elävät henkilöt
Aubiat

Aubiat on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 26 kilometriä Clermont-Ferrandin kaupungista pohjoiseen. Château de Mons kuului Monsin suvulle 1400-luvun lopusta lähtien. Kenraali Beker osti linnan ja Napoleon I kruunasi hänet Monsin kreiviksi vuonna 1808. Hänen ottopoikansa oli Félix-Victor Martha-Beker. Sainte-Marien kirkko valmistui vuonna 1882. Se rakennettiin huonokuntoisen vanhan kirkon paikalle. Kirkon rakennuskustannuksista valtaosan maksoivat Monsin kreivi Félix-Victor Martha-Beker sekä hänen vävynsä sillä ehdolla, että he saivat kuorin ympäriltä omat kappelit. ==Lähteet== ==Aiheesta muualla== Luokka:Puy- de-Dômen kunnat
Nacala-a-Velhan piiri

Nacala-a-Velhan piiri (, tai Distrito de Nacala Velha) on Mosambikin Nampulan maakunnan itäosassa, Intian valtameren äärellä sijaitseva piiri. Piirin keskus on Nacala-a-Velhan kaupunkimainen taajama (Vila de Nacala-a-Velha). Se sijaitsee linnuntietä 160 kilometriä ja maanteitse 180 kilometriä aluekeskus Nampulasta itään. Nacala-a-Velhan piirin naapurina ovat idässä Intian valtameri (sen Fernao Veloson lahti (Baia de Fernao Veloso) ja tämän eteläosa eli Nacalanlahti (Baia de Nacala)) ja Nacala-Porton kaupunki, etelässä Mossurilin piiri, lännessä Monapon ja Nacaroan piirit sekä pohjoisessa Memban piiri. Piirin väkiluku oli Mosambikin tilastokeskuksen (INE) ennusteen mukaan 142 887 vuonna 2022. Väestönlaskennoissa asukasluvuksi saatiin 77 918 (VL 1997), 90 991 (2007) ja 142 887 (VL 2017). Nacala-a-Velhan piirin pinta-alaksi eri lähteet antavat toisistaan poikkeavia arvoja: 1 169 neliökilometriä (2022, 2005) tai 1 720 km² (2021). Piiri jakautuu kolmeen hallinnolliseen alueseen: P.A de Barragem, P.A de Covo (Ger-Ger) ja P.A de Nacala-á-Velha (Sede). Nämä jakautuvat yhteensä seitsemään tai kahdeksaan paikkakuntaan (locadidades). Vuonna 2021 lukutaidottomia oli 59,0 prosenttia väestöstä. Pääelinkeinoja ovat maatalous ja kalastus. Paikallisia maataloustuotteita ovat muun muassa maniokki, maissi, lehmänpapu ja kyyhkynherne. Vuonna 2017 virallisesti avattu Nacalan sataman Nacala-a-Velhan hiiliterminaali toimii ulkomaankaupan kulkureittinä. Sinne johtaa Nacalan käytävänä tunnettu liikenneyhteys (rautatie ja valtatie) Mosambikin pohjoisosan halki. Hiiliterminaaliin tuodaan hiiltä muun muassa Teten maakunnan Moatizen piirin kaivoksilta, mutta sataman maasta viedään myös muita kaivannaisia. Satama ja sinne johtava rata palvelee myös naapurimaa Malawin ulkomaankauppaa. == Lähteet == Luokka:Nampulan maakunta Luokka:Mosambikin piirit
Kerava-Järvenpään adventtiseurakunta

Kerava–Järvenpään adventtiseurakunta on Keravalla ja Järvenpäässä toimiva adventtiseurakunta. Seurakunta on perustettu vuonna 10. kesäkuuta 1960. Seurakunta kokoontuu Louhelankujalla, Järvenpäässä. Seurakunta kuuluu Suomen Adventtikirkko-kirkkokuntaan. == Katso myös == * Uskonto Uudellamaalla * Adventismi Suomessa * Suomen Adventtikirkko * Keravan seurakunta * Keravan helluntaiseurakunta == Lähteet == Luokka:Keravan seurakunnat Luokka:Järvenpään seurakunnat Luokka:Suomen adventtiseurakunnat
Vihdin kunnanvirasto

Vihdin kunnanvirasto (ruots. Vichtis kommunkansli) on Vihdin Nummelassa, Uudellamaalla sijaitseva kunnantalo. Rakennuksen on suunnitellut arkkitehtitoimisto Kosti Kuronen vuonna 1987 alun perin Vihdin Sähkön toimitilaksi. Aiemmin Vihdin kunnantaloina ovat toimineet Vihdin kirkonkylässä sijaitsevat Kuntala, sekä toinen kunnantalona vuosina 1972-2004 toiminut rakennus. Vuonna 2004 Fortum osti Vihdin Sähkön, jonka vuoksi yhtiön kiinteistö Nummelassa jäi tyhjilleen. Tuolloin Vihdin kunnanviraston palvelut ja toiminnot siirrettiin Nummelaan Fortumilta tyhjäksi jääneeseen kiinteistöön, sillä kirkonkylän kunnantalo oli jo huonokuntoinen. Kunnanvirastossa tehtiin sisäilmatutkimuksia vuonna 2022, mutta poikkeamia ei havaittu. == Lähteet == Luokka:Suomen kunnantalot Luokka:Vihdin rakennukset ja rakennelmat Luokka:Nummela
Stoned Statues

Stoned Statues on Akaan Toijalasta kotoisin oleva progessiivisesta rockista ja punkrockista vaikutteita ottanut suomalainen yhtye. Yhtye julkaisi nimeään kantavan debyyttialbuminsa Stoned Statues huhtikuussa 2022 Sakara Recordsin kautta. Levy oli äänitetty jo valmiiksi omakustanteena vuonna 2020, mutta miksattiin uudestaan ennen julkaisua. Yhtyeen toinen levy, Guardian julkaistiin 3. marraskuuta 2023. Stoned Statues sai vuoden 2023 Indie Awardsissa Vuoden tulokas-palkinnon. Yhtyeen debyyttialbumi oli ehdolla kolmen eri Emma-palkinnon saajaksi, ehdokkuudet tulivat Vuoden metalli, Vuoden tulokas ja Vuoden kotimainen artisti -kategorioissa. == Kokoonpano == * Jenna Kosunen (laulu, basso) * Markus Hakala (kitara, laulu) * Allu Tanskanen (rummut) == Diskografia == === Albumit === * Stoned Statues (2022) * Guardian (2023) === Singlet === * Demento (2021) * Glory Pictures (2022) * Burning Feathers (2022) * Until Falling (2022) * Not That Real (2023) * Who Do You Think You Are? (2023) == Lähteet == Luokka: Suomalaiset rockyhtyeet
Piot

Piot on muun muassa seuraavien ranskalaisten henkilöiden sukunimi: * Georges Piot (1896–1980), soutaja ja olympiamitalisti * Jean Piot (1890–1961), miekkailija ja olympiavoittaja * Jennifer Piot (s. 1992), alppihiihtäjä * Maurice Piot (1912–1996), miekkailija ja olympiamitalisti
Tuusulan helluntaiseurakunta

Tuusulan Helluntaiseurakunta on Tuusulan alueella toimiva kristillinen seurakunta. Seurakunta on perustettu vuonna 1986 ja se on Suomen Helluntaiherätyksen helluntaiseurakuntien seurakuntayhteisöön kuuluva itsenäinen paikallisseurakunta. Seurakunnan toimialue Suomessa on Tuusula. Seurakunta on kirkkokuntiin, kirkko-organisaatioihin ja ekumenialiikkeisiin kuulumaton ja sitoutumaton seurakunta. Seurakunnasta tehtävä Jumalan valtakunnan evankeliumintyö perustuu Raamatun mukaiseen apostoliseen opetukseen, paikallisseurakuntamalliin ja Jeesuksen Kristuksen seurakunnalle antaman lähetyskäskyn toteuttamiseen Suomessa ja kansainvälisesti. == Historia == Seurakunnan tausta on 1970-luvulla aloitetussa uskovien kristittyjen rukouspiirissä. Seurakunnan toiminta käynnistettiin virallisesti vuonna 1986. Samalla seurakunta liittyi osaksi Suomen Helluntaiherätyksen itsenäisten helluntaiseurakuntien seurakuntayhteisöä. Aluksi seurakunnan toimintaan kuuluivat sunnuntaikokoukset, pyhäkoulu ja rukouskokoukset. Myöhemmin 1980 -luvun lopulla toiminta laajeni vuosittaisiin lasten- ja nuorten kesäleireihin, torikokouksiin sekä telttakokouksiin. 1990 -luvulla toiminta laajeni nuorten Teetupatyöhön, josta se on jatkunut nykypäivään saakka erilaisina työmuotoina. Nykyisellään seurakunnan toimintaan kuuluvat muun muassa viikoittaiset Jumalanpalvelukset, Sanan ja rukouksen illat ja lasten pyhäkoulu.. Lisäksi seurakunta tekee myös paikallista evankeliointityötä, Israel-lähetystyötä ja Raamattukoulutyötä Suomessa ja kansainvälisesti. Seurakunta lähetti ensimmäinen lähetystyöntekijänsä Etiopiaan 1990-luvun alkupuolella. Lähetystyökomennus kesti lähes kyseisen vuosikymmenen. 2000-luvulla seurakunta on jatkanut lähetystyötä eri lähetystyökohteissa lähettiensä ja yhteistyökumppaniensa kautta. == Katso myös == * Korson Helluntaiseurakunta * Mäntsälän helluntaiseurakunta == Lähteet == Luokka:Tuusulan seurakunnat Tuusulan Helluntaiseurakunta
Keskoskaappi

Keskoskaappi eli inkubaattoriHoito-ohje keskoskaapissa hoidettavan keskosen lämmönsäätelystä huolehtimiseen (s. 15) on laite, jota käytetään ylläpitämään vastasyntyneelle vauvalle sopivia ympäristöolosuhteita. Niitä käytetään keskosille tai joillekin sairaille täysiaikaisina syntyneille vauvoille. Keskoskaapin kehittäjänä pidetään ranskalaista Stéphane Tarnier’ta, ja ensimmäiset keskoskaapit otettiin käyttöön Pariisissa vuonna 1880. Vuodesta 1888 alkaen alkoi pariisilaisen sairaalan lääkäri Pierre-Constant Budin julkaista raportteja keskoskaappien menestyksestä, sillä ne olivat ratkaisseet lämmönsäätelyongelman, joka aiheutti usein keskosen kuoleman.History of Medicine: The Incubator Babies of Coney Island Suomessa ensimmäinen keskoskaappi otettiin käyttöön vuonna 1940.Arvo Ylppö: Keskoshoito Ylppö.fi Nykyaikaisessa keskoskaapissa voidaan ilman lämpötila, kosteus ja keskosten hapensaanti pitää halutulla tasolla, ja keskoskaapissa voidaan tarvittaessa tehdä myös hoitotoimenpiteet, kuten vauvan leikkaukset. Sairaaloiden välisiin siirtoihin on suunniteltu myös keskoskaappeja, joita voidaan kuljettaa ambulanssissa. ==Katso myös== * Lämpökaappi ==Lähteet== == Aiheesta muualla == Luokka:Vauvanhoito Luokka:Lääketieteellinen tekniikka Luokka:Sairaalatekniikka
Nurmijärven helluntaiseurakunta

Nurmijärven helluntaiseurakunta on vuonna 1987 perustettu nurmijärveläinen helluntaiseurakunta. Seurakunnan pastori on Esa-Pekka Mattila. Seurakunnan toimitilat sijaitsevat Nurmijärven keskustassa Sepäntiellä. Seurakuntaan kuuluu noin 200 jäsentä. Seurakunta kuuluu Suomen Helluntaikirkko -kirkkokuntaan. Seurakunnan toimintaan kuuluvat jumalanpalvelukset, rukousillat, solut, lapsi- ja nuorisotyö ja musiikkitoiminta. Seurakunta järjestää ruokajakelua, ylläpitää kirpputoria sekä julkaisee Lähde-lehteä. Nurmijärven helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta sekä TV7:n televisio- ja verkkokanavilla. == Historia == Helluntaiherätys saapui Nurmijärvelle ensimmäistä kertaa 1940-luvulla. 1970-luvulla Nurmijärvelle perustettiin rukouspiiri, jota kannattivat Hyvinkään helluntaiseurakunta ja Helsingin Saalem-seurakunta. Itsenäinen helluntaiseurakunta perustettiin 7. kesäkuuta 1987. Seurakunnan ensimmäisenä pastorina toimi Pentti Tarvonen. Tarvosta pastorina ovat seuranneet Leevi Haikonen, Jyrki Alanko, Marko Halttunen, Petri Viinikkala, Mika Tajla, Matti Niemelä ja Ville Kalaniemi. == Toimitilat == Nurmijärven helluntaiseurakunnan rukoushuone on valmistunut vuonna 1988. Rukoushuoneen pinta-ala on 1 115 neliömetriä ja kirkkosalissa on istumapaikkoja 243 henkilölle. Rukoushuoneen suunnittelija on arkkitehti Veikko Gröhn. == Katso myös == * Uskonto Uudellamaalla * Helluntaiherätys Suomessa * Nurmijärven seurakunta == Lähteet == Luokka:Nurmijärven seurakunnat Luokka:Suomen helluntaiseurakunnat
Ágios Andréas (Zákynthos)

Ágios Andréas () eli Ágios Geórgios (Άγιος Γεώργιος) on pieni Kreikan saari, joka kuuluu Jooniansaarten saariryhmään ja sijaitsee Zákynthoksen saaren luoteisrannikon edustalla. Saaren pinta-ala on noin 0,02 neliökilometriä ja se on asumaton (vuonna 2011). Hallinnollisesti Ágios Andréas kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. Saari on saanut nimensä Pyhästä Andreaasta (Ágios Andréas) ja toisen nimensä Pyhästä Georgioksesta (Ágios Geórgios). Ensin mainittu nimi on peräisin saaressa olleesta Pyhälle Andreaalle omistetusta linnoitetusta luostarista, joka rakennettiin vuonna 1595, mutta siirrettiin jo 1600-luvulla Zákynthoksen pääsaaren puolelle merirosvojen hyökkäysten vuoksi. Uusi luostari tuhoutui vuoden 1953 maanjäristyksessä. Luostarista on jäljellä raunioita sekä saaressa että sen uudessa sijaintipaikassa. == Lähteet == Luokka:Jooniansaaret Luokka:Zákynthos
Ágios Ioánnis (Zákynthos)

Ágios Ioánnis () on pieni Kreikan saari, joka kuuluu Jooniansaarten saariryhmään ja sijaitsee Zákynthoksen saaren länsirannikon edustalla. Saaren pinta-ala on noin 0,09 neliökilometriä ja se on asumaton (vuonna 2011). Hallinnollisesti Ágios Ioánnis kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. == Lähteet == == Aiheesta muualla == Luokka:Jooniansaaret Luokka:Zákynthos
Ágios Nikólaos (Paxoí)

Ágios Nikólaos () eli Kástro (Κάστρο) eli Akrópoli (Ακρόπολη) on pieni Kreikan saari, joka kuuluu Jooniansaarten saariryhmään ja tarkemmin Paxoín saariin, ja sijaitsee Paxóksen itäpuolella Gáioksen kylän edustalla. Saaren pinta-ala on 0,180 neliökilometriä ja se on asumaton. Hallinnollisesti Ágios Nikólaos kuuluu Paxoín kuntaan, Korfun alueyksikköön ja Jooniansaarten alueeseen. Ágios Nikólaoksen saari suojaa Gáioksen satamaa. Sen pienin etäisyys Paxóksen saareen on noin 38 metriä. Saaren korkeimmalla kohdalla sijaitsevat venetsialaisaikaisen Pyhän Nikolaoksen linnan (Kástro Agíou Nikoláou) rauniot. Se rakennettiin vuosina 1423–1510. Saarella on myös kaksi kirkkoa, joista toinen on omistettu Pyhälle Nikolaokselle (Ágios Nikólaos) ja josta koko saari on saanut nimensä, ja toinen Pyhälle Johannekselle (Ágios Ioánnis). Heti Ágios Nikólaoksen koillispuolella sijaitsee Panagían saari. == Lähteet == Luokka:Jooniansaaret Luokka:Paxoí
Ágios Nikólaos (Zákynthos)

Ágios Nikólaos () eli Megálo Nisí (Μεγάλο Νησί, ”Suuri saari”) eli Skinári (Σκινάρι) on pieni Kreikan saari, joka kuuluu Jooniansaarten saariryhmään ja sijaitsee Zákynthoksen saaren koillisrannikolla Ágios Nikólaoksen kylän edustalla lähellä saaren pohjoiskärkeä. Saaren pinta-ala on noin 0,03 neliökilometriä ja se on asumaton. Hallinnollisesti Ágios Nikólaos kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. Saarella on 600- tai 700-luvulle ajoitetun kirkon ja luostarin sekä venetsialaisaikaisen vartiotornin (vardióla) rauniot. Nykyisin saaren omistaa venetsialaisvallan peruina katolinen Korfun, Zákynthoksen ja Kefalonián arkkihiippakunta. == Lähteet == Luokka:Jooniansaaret Luokka:Zákynthos
Liittoteologia

Liittoteologia () on protestanttinen tulkintakehys ja lähestymistapa Raamatun tulkintaan. Liittoteologia arvostaa liittojen merkitystä ihmisen ja Jumalan välisen suhteen ymmärtämisessä sekä lunastushistorian avaamisessa. Liittoteologiassa yhdistyvät systemaattiset ja raamatulliset näkemykset teologiasta. == Oppi == Liittoteologian mukaisesti Jumala toteuttaa kansan keskellä pelastushistoriaa. Tästä syystä Jumala on yhä uudestaan uudistanut liittonsa oman kansansa kanssa, vaikka kansa oli rikkonut liiton. Tämä tapahtui toistuvasti muun muassa Nooan, Aabrahamin ja patriarkkojen kanssa.Christensen & Göransson 1974, s. 466 == Historia == Liittoteologia syntyi humanistisesta ja maltillisesta Cambridgen teologiasta vaikutteita saaneiden puritaanien keskuudessa Uudessa-Englannissa. Tämä teologia lievensi Jean Calvinin predestinaatio-oppia ja painotti ihmisen aktiivisuutta. Liittoteologia oli perustana liitolle, jonka puritaanit tekivät järjestääkseen siirtokuntansa Jumalan tahdon mukaisesti. == Lähteet == * === Viitteet === Luokka:Reformoidut kirkot Luokka:Protestanttinen teologia
Ágios Sóstis (Zákynthos)

Ágios Sóstis () eli Riganáto (Ριγανάτο) eli Loúntzi (Λούντζι) eli Kaméo (Καμέο) on pieni Kreikan saari, joka kuuluu Jooniansaarten saariryhmään ja sijaitsee Laganáksenlahdessa Zákynthoksen saaren kaakkoisrannikolla. Saaren pinta-ala on noin 0,005 neliökilometriä ja se on asumaton. Hallinnollisesti Ágios Sóstis kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. Ágios Sóstis erkaantui Zákynthoksen pääsaaresta maanjäristyksessä vuonna 1633. Saaren nimi viittaa Pyhään Sozoniin eli Sostikseen (Ágios Sóstis). Nykyisin saari on yhdistetty pääsaareen kävelysillalla. == Lähteet == == Aiheesta muualla == Luokka:Jooniansaaret Luokka:Zákynthos
Belgialainen uskontunnustus

Belgialainen uskontunnustus on vuonna 1561 kirjoitettu uskontunnustus. Belgialainen uskontunnustus syntyi Espanjan inkvisition aikana, jolloin Alankomaissa tarvittiin selkeää ja kattavaa julistusta reformoidusta uskosta. Belgialaisen uskontunnustuksen ensimmäinen kirjoittaja Guido de Brès pyysi Espanjan kuninkaalta suvaitsevuutta protestanttisia ryhmiä kohtaan. Tämän vuoksi belgialainen uskontunnustus korostaa reformoidun uskon jatkuvuutta aikaisempien kristillisten uskontunnustusten kanssa ja toisaalta erottaa uskon katolisesta ja anabaptistisesta opetuksesta. == Lähteet == Luokka:Reformoidut kirkot Luokka:Protestanttinen teologia
Daskália (Paxoí)

Daskália (, myös Daskaliá, Δασκαλιά) on pienten Kreikan saarten ryhmä, joka kuuluu Jooniansaarten saariryhmään ja tarkemmin Paxoín sariin, ja jonka saaret sijaitsevat Joonianmeressä Antípaxoksen kaakkoispuolella. Saaret ovat asumattomia. Suurin saarista on Pláka. Hallinnollisesti Daskálian saaret kuuluvat Paxoín kuntaan, Korfun alueyksikköön ja Jooniansaarten alueeseen. == Saaret == Saariryhmän suurimmat saaret ovat: Nimi Sijainti Pinta-ala (km²) 1 Pláka (Πλάκα) eli Mákri (Μάκρη) 0,025 2 Trypitós (Τρυπητός) eli Trypitó (Τρυπητό) 0,004 3 Bourdoumpoú (Μπουρδουμπού) 0,002 4 Xerosfoungária (Ξεροσφουγγάρια) (kaksi saarta) 0,001 5 Psilós (Ψηλός) eli Ypsiló (Υψηλό) 0,0005 == Lähteet == Luokka:Jooniansaaret Luokka:Paxoí
Kaltsonísi

Kaltsonísi (, ) eli Kalkionísi (Καλκιονήσι, myös Chalkionísi, Χαλκιονήσι) on pieni Kreikan saari, joka kuuluu Jooniansaarten saariryhmään ja tarkemmin Paxoín saariin. Se sijaitsee Paxóksen kaakkoiskärjen edustalla. Saaren pinta- ala on 0,102 neliökilometriä, ja se on asumaton. Hallinnollisesti Kaltsonísi kuuluu Paxoín kuntaan, Korfun alueyksikköön ja Jooniansaarten alueeseen. Kaltsonísin saarella on Pyhälle Spyridonille (Ágios Spyrídonas) omistettu kirkko, joka on ollut olemassa viimeistään vuonna 1686. Kaltsonísin ja Paxóksen välissä sijaitsee Mongonísin saari. == Lähteet == Luokka:Jooniansaaret Luokka:Paxoí
Nyrkkeilyn Euroopan-mestaruuskilpailut 1975

Vuoden 1975 nyrkkeilyn Euroopan-mestaruuskilpailut järjestettiin 1. – 8. kesäkuuta 1975 Katowicessä, Puolassa. Kisoihin osallistui 193 nyrkkeilijää 23 Euroopan maasta. == Mitalistit == Sarja Kultaa Hopeaa Pronssia Alle 48 kg Aleksandr Tkatšenko Enrique Rodríguez György Gedó Remus Cosma Alle 51 kg Vladislav Sasypko Constantin Gruiescu Sándor Orbán Charlie Magri Alle 54 kg Viktor Rybakov Tsacho Andreykovski Mircea Tone Milan Piskač Alle 57 kg Tibor Badari Bratislav Ristić Antonio Rubio Patrick Cowdell Alle 60 kg Simion Cuțov Valeri Lvov Ryszard Tomczyk András Botos Alle 63,5 kg Valeri Limasov József Nagy Ulrich Beyer Bajram Hasani Alle 67 kg Kalevi Marjamaa Victor Zilberman Jerzy Rybicki Ib Bötcher Alle 71 kg Wiesław Rudkowski Viktor Savtšenko Franz Dorfer Mihály Rapcsák Alle 75 kg Vjatšeslav Lemešev Bernd Wittenburg Jacek Kucharczyk Zdeněk Tykva Alle 81 kg Anatoli Klimanov Georgi Stoymenov Ottomar Sachse Radovan Bisić Yli 81 kg Andrzej Biegalski Viktor Uljanitš Mircea Simon Garfield McEwan == Mitalitaulukko == Sija Maa Kultaa Hopeaa Pronssia Yhteensä 1\. 6 3 0 9 2\. 2 0 3 5 3\. Romania 1 2 3 6 4\. Unkari 1 2 1 4 5\. 1 0 0 1 6\. Bulgaria 0 2 0 2 7\. Jugoslavia 0 1 2 3 7\. 0 1 2 3 9\. Espanja 0 1 1 2 10\. 0 0 3 3 11\. 0 0 2 2 12\. 0 0 1 1 12\. 0 0 1 1 Yhteensä 11 11 22 44 == Suomen joukkue == Painoluokka Nyrkkeilijä Sijoitus 54 kg Sven Öling Tappio 1. ottelussa 60 kg Heikki Villander Tappio 2. ottelussa 67 kg Kalevi Marjamaa Kultaa 71 kg Kalevi Kosunen Tappio 1. ottelussa +81 kg Jorma Grönroos Tappio 1. ottelussa == Lähteet == * Vuoden 1971 EM-kisat Madridissa: Tulokset Luokka:Nyrkkeilyn Euroopan-mestaruuskilpailut Euroopan-mestaruuskilpailut 1975 Luokka:Katowicen urheilutapahtumat Luokka:Vuoden 1975 urheilu
Korakonísi

Korakonísi () on pieni Kreikan saari tai niemeke, joka kuuluu Jooniansaarten saariryhmään ja sijaitsee Zákynthoksen saaren länsirannikolla. Saaren pinta- ala on noin 0,017 neliökilometriä ja se on asumaton. Hallinnollisesti Korakonísi kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. Korakonísi on nykyisin käytännössä yhteydessä Zákynthoksen pääsaareen kannaksen välityksellä. Se tunnetaan kalliomuodostumistaan, joihin lukeutuu noin 20 metriä korkea kaari. == Lähteet == == Aiheesta muualla == Luokka:Jooniansaaret Luokka:Zákynthos
Mikró Nisí (Zákynthos)

Mikró Nisí (, ”Pieni saari”) eli Garézos (Γαρέζος) eli Kápari (Κάπαρη) on pieni Kreikan saari, joka kuuluu Jooniansaarten saariryhmään ja sijaitsee Zákynthoksen saaren koillisrannikon edustalla. Saaren pinta-ala on noin 0,007 neliökilometriä ja se on asumaton. Hallinnollisesti Mikró Nisí kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. == Lähteet == Luokka:Jooniansaaret Luokka:Zákynthos
Mongonísi

Mongonísi (, ) on pieni Kreikan saari, joka kuuluu Jooniansaarten saariryhmään ja tarkemmin Paxoín saariin, ja sijaitsee Paxóksen kaakkoiskärjen edustalla. Saaren pinta-ala on 0,332 neliökilometriä. Se on asuttu, mutta sen väkilukua ei ole tilastoitu erikseen. Hallinnollisesti Mongonísi kuuluu Paxoín kuntaan, Korfun alueyksikköön ja Jooniansaarten alueeseen. Mongonísi on nykyisin käytännössä muuttunut niemeksi, ja yhdistyy Paxóksen pääsaareen paitsi kannaksen myös sillan ja autotien välityksellä. Saarella on pieni satama, hiekkaranta ja useita luolia. Heti Mongonísin itäpuolella sijaitsee Kaltsonísin saari. == Lähteet == == Aiheesta muualla == Luokka:Jooniansaaret Luokka:Paxoí
Myzíthres

Myzíthres () eli Kotrónia (Κοτρώνια) eli Pyrgákia (Πυργάκια) eli Lampádo (Λαμπάδο) on kahden pienen Kreikan saaren ryhmä, joka kuuluu Jooniansaarten saariryhmään ja jonka saaret sijaitsevat Zákynthoksen eteläpään Kérin niemen rannikolla. Saaret ovat asumattomia. Hallinnollisesti Myzíthresin saaret kuuluvat Zákynthoksen kuntaan, Zákynthoksen alueyksikköön ja Jooniansaarten alueeseen. Saaret ovat saaneet nimensä myzíthra-juustosta. == Saaret == Saariparin saaret ovat: Nimi Sijainti Pinta-ala (km²) (n.) 1 Megáli Myzíthra (Μεγάλη Μυζήθρα, ”Suuri Myzíthra”) 0,012 2 Mikrí Myzíthra (Μικρή Μυζήθρα, ”Pieni Myzíthra”) 0,004 Saaret ovat korkeita ja muodoltaan kartiomaisia. Saarista Megáli Myzíthra sijaitsee käytännössä kiinni Zákynthoksen pääsaaressa, jonka rannikolla saarten kohdalla sijaitsee Myzíthresin ranta. == Lähteet == Luokka:Jooniansaaret Luokka:Zákynthos
Panagía (Paxoí)

Panagía () eli Mantóna (Μαντόνα) on pieni Kreikan saari, joka kuuluu Jooniansaarten saariryhmään ja tarkemmin Paxoín saariin, ja sijaitsee Paxóksen itäpuolella Gáioksen kylän edustalla. Saaren pinta-ala on 0,100 neliökilometriä ja se on asumaton. Hallinnollisesti Panagía kuuluu Paxoín kuntaan, Korfun alueyksikköön ja Jooniansaarten alueeseen. Saari on saanut nimensä siellä olevasta Neitsyt Marialle (Panagía Vellianitón) omistetusta kirkosta ja luostarista. Saarella on myös majakka. Heti Panagían lounaispuolella sijaitsee Ágios Nikólaoksen saari. == Lähteet == == Aiheesta muualla == Luokka:Jooniansaaret Luokka:Paxoí